50 yosh va undan katta yoshda nikoh qurganlar soni ma’lum qilindi. Davlat statistika qo‘mitasi tegishli xabar bilan chiqdi. Qo‘mita ma’lumotlariga ko‘ra, 2022 yilning 1 may holatiga 50 yosh va undan katta yoshda nikoh qurganlar soni 2 893 tani tashkil etgan. Qayd etilishicha, shundan: ayollar – 582 nafar;  erkaklar – 2 311 nafarga teng. Bundan oldin may oyida eng ko‘p nikoh holatlari qayd etilgan hudud ma’lum qilingandi. Hududlar kesimida qayd etilgan nikohlar soni bo‘yicha Farg‘ona viloyati yetakchilik qilmoqda – 2347 ta holat. Keyingi o‘rinlardan mos ravishda 1876 ta va 1730 ta nikoh kuzatilgan Toshkent shahri hamda Andijon viloyati joy oldi.